CELEX: 32005R0584
Language: el
Date: 2005-04-15 00:00:00
Title: Κανονισμός (ΕΚ) αριθ. 584/2005 της Επιτροπής, της 15ης Απριλίου 2005, για το άνοιγμα διαρκούς δημοπρασίας για τη μεταπώληση στην εσωτερική αγορά ρυζιού paddy που κατέχεται από το γαλλικό οργανισμό παρέμβασης

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/3
            
         
      ΚΑΝΟΝΙΣΜΌΣ (ΕΚ) αριθ. 584/2005 ΤΗΣ ΕΠΙΤΡΟΠΉΣ
   
   της 15ης Απριλίου 2005
   για το άνοιγμα διαρκούς δημοπρασίας για τη μεταπώληση στην εσωτερική αγορά ρυζιού paddy που κατέχεται από το γαλλικό οργανισμό παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, για κοινή οργάνωση της αγοράς του ρυζιού (1), και ιδίως το άρθρο 7 παράγραφοι 4 και 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 75/91 της Επιτροπής (2) έχει καθορίσει τις διαδικασίες και τους όρους για τη θέση σε πώληση του ρυζιού paddy από τους οργανισμούς παρέμβασης.
            
         
               (2)
            
            
               Η ποσότητα ρυζιού paddy που είναι επί του παρόντος αποθηκευμένη από το γαλλικό οργανισμό παρέμβασης είναι πολύ σημαντική και η περίοδος αποθεματοποίησης μακροχρόνια. Πρέπει, συνεπώς, να ανοιχθεί διαρκής δημοπρασία για τη μεταπώληση στην εσωτερική αγορά περίπου 5 000 τόνων ρυζιού paddy που κατέχει ο οργανισμός αυτός.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο γαλλικός οργανισμός παρέμβασης προβαίνει, με τους όρους που καθορίζονται από τον κανονισμό (ΕΟΚ) αριθ. 75/91, σε διαρκή δημοπρασία για τη μεταπώληση στην εσωτερική αγορά των ποσοτήτων ρυζιού paddy που κατέχονται από αυτόν οι οποίες εμφαίνονται στο παράρτημα του παρόντος κανονισμού.
   Άρθρο 2
   1.   Η προθεσμία υποβολής των προσφορών για την πρώτη μερική δημοπρασία καθορίζεται στις 27 Απριλίου 2005.
   2.   Η προθεσμία υποβολής των προσφορών για την τελευταία μερική δημοπρασία λήγει στις 29 Ιουνίου 2005.
   3.   Οι προσφορές πρέπει να κατατεθούν στο γαλλικό οργανισμό παρέμβασης:
   
               ONIC
            
         
               Service «Intervention»
            
         
               21, avenue Bosquet
            
         
               F-75341 Paris Cedex 07
            
         
               Φαξ (33) 144 18 20 08.
            
         Άρθρο 3
   Κατά παρέκκλιση από το άρθρο 19 του κανονισμού (ΕΟΚ) αριθ. 75/91, ο γαλλικός οργανισμός παρέμβασης κοινοποιεί στην Επιτροπή το αργότερο την Τρίτη της εβδομάδας μετά τη λήξη της προθεσμίας για την κατάθεση των προσφορών, την ποσότητα και τις μέσες τιμές των διαφόρων παρτίδων που πωλήθηκαν, κατανεμημένες ενδεχομένως ανά ομάδα.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Απριλίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 96.
   
      (2)  ΕΕ L 9 της 12.1.1991, σ. 15.
   
      ΠΑΡΑΡΤΗΜΑ
      
                  Ομάδες
               
               
                  1
               
            
                  Ποσότητα (κατά προσέγγιση)
               
               
                  5 000 τόνοι
               
            
                  Έτος συγκομιδής
               
               
                  2002
               
            
                  Είδος ρυζιού
               
               
                  Ariète